SEAT León

SEAT Leon je auto nižšej strednej triedy, ktorý od októbra 1998 vyrába španielska automobilka.SEAT.
Prvé dve generácie Leóna používali platformy,dve rozdielne varianty platformy Volkswagen Group A a zdieľali množstvo komponentov s ostatnými automobilmi Volkswagen Group. Tretia generácia používa platformu Volkswagen Group MQB, ktorú tiež používajú automobily Audi A3 III, Volkswagen Golf VII a Škoda Octavia III.
Prvá generácia ("Typ" 1M; 1999–2006).
Prvý SEAT León bol predstavený v roku 1999, pričom bol dostupný len ako hatchback a súvisiaca verzia sedan bola predávaná ako SEAT Toledo. Postavený bol na základe platformy Volkswagen Group A4 (PQ34), ktorú zdieľal z automobilmi Volkswagen Golf IV, Bora a Audi A3.
Dostupný bol s benzínovými motormi 1.4 16v (55 kW/75 koní), 1.6 8v (74 kW/101 koní) (ten bol neskôr nahradený motorom 1.6 16v s výkonom 77 kW/105 koní), a s dvomi variantmi motora 1.8 20v turbo od Volkswagenu (niektoré krajiny ponúkali aj motor 2.8 VR6 s výkonom 150 kW/204 koní). Pôvodný "León 20VT" (neskôr známy ako "Cupra" a "FR") mal motor 1.8 turbo s výkonom 132 kW/180 koní a "León Cupra R" mal výkon 156 kW/209 koní, ktorý bol neskôr zvýšený na 165 kW/224 koní. V niektorých krajinách bola dostupná aj verzia "Cupra 4" vybavená motorom 2.8 VR6 s výkonom 150 kW/204 koní a pohonom 4 × 4, ktorý sa zakladal na medzinápravovej viaclamelovej spojke Haldex Traction, rovnakej ako v automobile Volkswagen Golf 4motion.
Línia vznetových motorov TDI sa skladala z motora 1.9 TDI (110 kW/150 koní) (pre verziu "Cupra 4" s pohonom 4 × 4), ktorý sa predával len jeden rok. Menšie vznetové motory boli dostupné s výkonmi 66 kW/90 koní, 81 kW/110 koní a 96 kW/130 koní. Ku všetkým motorom s výkonom nad 96 kW/130 koní sa štandardne montovala 6-rýchlostná manuálna prevodovka. Zadná náprava bola s polozávislým torzným nosníkom, kým verzie s pohonom 4 × 4 používali viacprvkové nezávislé odpruženie zadnej nápravy. Všetky verzie mali kotúčové brzdy na všetkých štyroch kolesách (predné vnútorne chladené kotúče, na niektorých aj zadné).
Druhá generácia ("Typ" 1P; 2005–2012).
Druhá generácia bola predstavená v roku 2005, pričom jej výroba začala v máji 2005. Bola postavená na platforme Volkswagen Group A5 (PQ35), ktorá je známa z automobilu Volkswagen Golf V.
Základný model bol v ponuke s benzínovými motormi 1.2 8V TSI (77 kW/105 koní). Na niektorých trhoch (napr. Grécko, Rumunsko a Taliansko) bol León dostupný s motorom 1.4 MPI (63 kW/86 koní). Športovejšie varianty mali motor 2.0 FSI s výkonom 110 kW/150 koní a 2.0 TDI s výkonom 103 kW/140 koní. Oba boli štandardne vybavené 6-rýchlostnou manuálnou prevodovkou, pričom voliteľná bola 6- alebo 7-rýchlostná prevodovka DSG. Neskôr bol uvedený León s motorom 2.0 TFSI s výkonom 136 kW/185 koní. Napriek jeho výkonu a nízkej cene nebol veľmi obľúbený a tak bola jeho výroba zastavená a zamerala sa na športovejšie verzie FR.
Prvý športový León druhej generácie bol León FR s dvomi výfukovými potrubiami, športovými sedadlami a hlavicou radiacej páky s logom FR bol uvedený v júni 2006. Mal motor 2.0 TFSI z Volkswagenu Golf V GTI, ktorého výkon bol 147 kW/200 koní. Takisto sa montoval variant 2.0 TDI s výkonom 125 kW/170 koní. Medzi ďalšiu štandardnú výbavu patrila automatická klimatizácia.
Ďalšou verziou bola Cupra s motorom 2.0 TFSI. Jej výkon bol 177 kW/241 koní a zrýchlenie z 0 na 100 km/h za 6,4 sekundy. Verzia Cupra mala 18-palcové päťlúčové disky kolies, červené brzdové strmene a štandardnú oválnu koncovku výfuku. Tiež bola v unikátnych farbách, mala športové sedadlá s logom Cupra. Štandardom boli tiež dierované hliníkové pedále.
Vrchol ponuky bola verzia Cupra R 2.0 TFSI. Tá mala motor s výkonom 195 kW/265 koní, ktorý sa tiež montoval do Audi S3 a Volkswagen Scirocco R. Zrýchlenie z 0 na 100 km/h zvládla za 6,2 sekundy a jeje maximálna rýchlosť bola 250 km/h.
Tretia generácia ("Typ" 5F; 2012-2020).
Tretia generácia Leónu je postavená na najnovšej platforme Volkswagen Group MQB.
V porovnaní s predchádzajúcou generáciou je León tretej generácie kratší o 5 centimetrov a ľahší o 90 kilogramov. Avšak kvôli dlhšiemu rázvoru o 5,8 centimetra má v interiéri viac mesta v úrovni ramien a nôh pre predných aj zadných cestujúcich ako aj 380 litrov batožinového priestoru.
Nový León má tiež niekoľko bezpečnostných inovácií ako kolenný airbag vodiča, a množstvo nových systémov, vrátane (často ako štandardná výbava) multikolízny brzdový systém (MBS), ktorý automaticky po kolízii zabrzdí vozidlo aby nedošlo k ďalšej nehode, asistent kontroly vybočenia z jazdného pruhu a detekcia ospalosti vodiča. Brzdový systém obsahuje tiež funkciu rozjazdu do kopca.
V septembri 2013, SEAT oficiálne odhalil Leon ST (kombi model) na Frankfurtskom autosalóne. León ST má maximálny objem batožinového priestoru 1470 litrov a je v Európe dostupný v troch rozdielnych verziách s jedenástimi rôznymi motormi.
Dňa 23. júna 2014 SEAT odhalil SEAT terénnu verziu Léonu ST nazvanú X-PERIENCE. 
Bezpečnosť.
V roku 2012, sa SEAT León Mk3 sa SEAT León podrobil testom Euro NCAP a získal 5 hviezdičiek v celkovom hodnotení: 
Motoršport.
Prvá generácia SEATu León Cupra R bola základom pre SEAT León Supercopa. Bola používaná v Španielsku, Spojenom kráľovstve, Nemecku a Turecku od roku 2003. Automobil pripravila divízia SEAT Sport a mal výkon 184 kW/250 koní.
V roku 2005 SEAT uviedol druhú generáciu pre World Touring Car Championship, ktorá nahradila SEAT Toledo Cupra. Tá mala výkon 191 kW/260 koní, sekvenčnú prevodovku Hewland a aerodynamický paket pre zvýšenie prítlaku. Jeho hmostnosť bola 1140 kg s vodičom.
V roku 2006 bola León nahredený novým, potencionálne rýchlejším v pretekoch WTCC. Jeho 2,0-litrový turbodúchadlom prepĺňaný motor poskytoval výkon 221 kW/300 koní, takisto mal vyšší krútiaci moment, zlepšenú aerodynamiku a 18-palcové disky kolies.